Αυτοκινητόδρομοι στη Γαλλία

Η Γαλλία διαθέτει ένα από τα πιο εκτενή δίκτυα αυτοκινητοδρόμων στην Ευρώπη και γενικότερα στον κόσμο. Το δίκτυο των γαλλικών αυτοκινητοδρόμων αγγίζει τα 11.882 χιλιόμετρα, ενώ όλοι οι αυτοκινητόδρομοι (γαλλικά: Autoroutes) διαθέτουν διόδια.

 Ιστορικά 

Ο πρώτος αυτοκινητόδρομος στη Γαλλία κατασκευάστηκε το 1945 και συνέδεε την Λιλ με το Παρίσι και την Λυών με την Μασσαλία. Το σημαντικότερο έτος ήταν το 1955, όταν μετά από μια έντονη συζήτηση, η κυβέρνηση αποφάσισε να θεσπίσει ένα νέο σύστημα οδικών αξόνων με διόδια.  Ένα χρόνο αργότερα δημιουργήθηκε και η πρώτη εταιρεία κατασκευής και εκμετάλλευσης αυτοκινητοδρόμου. Από τότε τα έργα επιταχύνονταν και τα χιλιόμετρα αυξάνονταν ραγδαία, έτσι ώστε η Γαλλία διέθετε:

 Το 1945 - 20 χιλ.
 Το 1967 - 1.000 χιλ.
 Το 1981 - 5.000 χιλ.
 Το 1990 - 6.200 χιλ.
 Το 2003 - 10.380 χιλ.
 Το 2013 - 11.400 χιλ.
 Το 2014 - 11.882 χιλ.

Ακόμα και σήμερα, ωστόσο, ορισμένες περιοχές όπως η Κορσική και ένα μεγάλο μέρος της Βρετάνης δεν διαθέτουν αυτοκινητόδρομους, αλλά οδούς ταχείας κυκλοφορίας. Έτσι, εννέα νομοί της χώρας δεν εξυπηρετούνται από κανέναν αυτοκινητόδρομο, εν μέρει λόγω του ανάγλυφου: Ardèche, Charente, Haute-Corse, Corse-du-Sud, Côtes-d'Armor, Finistère, Gers, Morbihan και Haute-Saône. Ωστόσο, όλοι εξυπηρετούνται από οδούς ταχείας κυκλοφορίας. Η υπερπόντια Γαλλία έχει μόνο έναν αυτοκινητόδρομο: τον αυτοκινητόδρομο Α1, στη Μαρτινίκα.

 Ασφάλεια 
Οι γαλλικοί αυτοκινητόδρομοι φημίζονται για την ασφάλεια που παρέχουν, καθώς διαθέτουν αρκετούς νόμους ασφαλείας. Το όριο ταχύτητας στους οδικούς άξονες είναι:

 130 km/h - Υπό φυσιολογικές συνθήκες
 110 km/h - Υπό ασθενή ή ισχυρή βροχόπτωση
 50 km/h - Υπό ασθενή ή ισχυρή χιονόπτωση

Σε φυσιολογικές συνθήκες, υπάρχει επίσης και ένα ελάχιστο όριο ταχύτητας 80 km/h στην αριστερή λωρίδα, ενώ οι υπόλοιπες λωρίδες δεν διαθέτουν τέτοιο όριο.

 Διόδια 
μικρογραφία|250x250εσ|Διόδια στον αυτοκινητόδρομο Autoroute A2.

Όλοι οι γαλλικοί αυτοκινητόδρομοι είναι οδοί διοδίων. Τα διόδια είναι τις περισσότερες φορές μετωπικά, ενώ υπάρχουν και διόδια πλευρικά στις εξόδους. Η τιμή των διοδίων είναι 6 €/100 χιλιόμετρα. Τα διόδια μπορεί κάποιος να πληρώσει με μετρητά ή με χρεωστικές ή πιστωτικές κάρτες.

 Οδικοί άξονες 
 Κύριοι αυτοκινητόδρομοι 
 Κωδικός  Όνομα  Διαδρομή  Μήκος center|36px  Αυτοκινητόδρομος του Βορρά  Παρίσι - Λιλ  214 χιλ. center|36px    Κόμπλεζ - Βέλγιο  76 χιλ. center|36px    Παρίσι - Ανουλάι σου Μπουίζ  17 χιλ. center|36px  Αυτοκινητόδρομος της Ανατολής  Παρίσι - Στρασβούργο  480 χιλ. center|36px    Βέρντ-Σαϊντ Νεντίς - Λανγκρέ  250 χιλ. center|36px  Αυτοκινητόδρομος του Ηλίου  Παρίσι - Λυών  455 χιλ. center|36px  Αυτοκινητόδρομος του Ηλίου  Λυών - Μασσαλία  314 χιλ. center|36px  La Provencale  La Fare-les-Oliviers - Ιταλία  225 χιλ. center|36px  Αυτοκινητόδρομος της Καταλονίας  Οράνζ - Ισπανία  285 χιλ.

 Αρίθμηση υπολοίπων αυτοκινητοδρόμων 
Η αρίθμηση των αυτοκινητόδρομων στη Γαλλία γίνεται με βάση την περιοχή στην οποία βρίσκεται. Η κάθε περιοχή έχει και έναν αριθμό για τους αυτοκινητοδρόμους. Αναλυτικότερα:

 Α1x - Παρίσι
 Α2x - Βόρεια Γαλλία
 A3x - Ανατολική Γαλλία
 A4x - Γαλλικές Άλπεις
 A5x - Κυανή Ακτή
 A6x - Νότια Γαλλία
 A7x - Κεντρική Γαλλία
 A8x - Δυτικά του Παρισιού

 Υπό μελέτη 
Αυτοκινητόδρομους στον Ατλαντικό Ωκεανό σκοπεύουν να κατασκευάσουν η Ισπανία και η Γαλλία, οι οποίες προκήρυξαν ήδη σχετικούς διαγωνισμούς, προκειμένου να επιλεγούν οι τοποθεσίες. Για την κατασκευή των νέων αυτοκινητόδρομων, οι οποίοι θα δημιουργηθούν σε μικρή απόσταση από τις ακτές, θα δοθούν επιδοτήσεις, όπως έγινε γνωστό από το υπουργείο Μεταφορών της Ισπανίας. Η κρατική επιδότηση θα ισχύει για τις χρονικές περιόδους της κατασκευής και της πρώτης εμπορικής εκμετάλλευσης των νέων αυτοκινητόδρομων. Σε πρώτη φάση, το ισπανικό δημόσιο παραχωρεί 15 εκατ. ευρώ και η Γαλλία 41 εκατ. από τον ισχύοντα κρατικό προϋπολογισμό της. Οι θαλάσσιοι αυτοί αυτοκινητόδρομοι αποτελούν καινοτομία για τη Δυτική Ευρώπη και στόχος είναι να δώσουν κυκλοφοριακή ανάσα στους ήδη κορεσμένους οδικούς άξονες μεταξύ Γαλλίας και Ισπανίας, με την απομάκρυνση, καταρχήν των φορτηγών που μεταφέρουν εμπορεύματα.

 Φωτογραφίες 

 Παραπομπές 

 Εξωτερικοί σύνδεσμοι 
 automotopress.gr

Κατηγορία:Αυτοκινητόδρομοι της Γαλλίας
Κατηγορία:Κατάλογοι δρόμων